maaliskuu 2018 - Karkkila\n29.3.2018 /in Uutiset, Yleinen /by Toimitus\nKesäloma alkoi mielestämme vähän liian aikaisin, mutta sitten tajusimme että pleijarithan vasta alkavat Aatulla, Miikalla ja Salon Vilppaalla! Eiköhän siis lähdetä auttamaan poikia Pantteri-patsaan metsästyksessä!\nVastustajasta ei ole vielä tietoa, mutta sehän on sivuseikka…\nkahdella karkkilalaisella pelaajalla ei voi hävitä. 🙂\n– yksityisviestillä facessa\n– 0407623216 (whatsapp / txt mieluiten)\nPlayoff-liput ovat aavistuksen arvokkaampia kuin viimeksi runkosarjaottelussa ja siksi hinnat päivittyivät:\n30€ / aikuinen\n20€ / lapsi 7-15v\nHinta sisältää siis Ventoniemi Buses -kyydit, meille varatut paikat ja itse otteluliput! Ei paha hinta eihän?\nMatsi alkaa kello 17 ja matkaan lähdetään linja-autoasemalta kello 15.\nHUOM! LÄHTÖAIKA SAATTAA VIELÄ MUUTTUA, MUTTA TIEDOTAMME SIITÄ HETI JOS NÄIN KÄY.\nhttp://www.kaukoris.com/wp-content/uploads/2018/03/matkasalooniso.png 450 794 Toimitus http://www.kaukoris.com/wp-content/uploads/2018/08/karkkila-ram-whiteS-1030x728.png Toimitus2018-03-29 16:46:032018-03-29 16:46:03PLAYOFFIT JATKUVAT!\n27.3.2018 /in Uutiset, Yleinen /by Toimitus\nMulle annettin tehtäväksi kertoa mitä kuuluu huoltajan arkeen peleissä ja harjoituksissa. Tämä on nyt toinen kausi huoltajana miesten jengissä. Harjoituksissa olen alkanut olla mukana elokuusta alkaen Tolvasen Kimmon pyynnöstä. Viime kaudella olin pelkästään peleissä mukana.\nHarjoituksissa tehtäviini kuuluu juomapullojen täyttäminen, kahvin keittäminen, katsoa poikien perään (myös valmentajien, varsinkin Kimmon) ja proteiinipatukoiden antaminen harjoitusten jälkeen. Huolehdin myös siitä, että harjoitusten jälkeen kaikki pallot ja tavarat ovat siellä, missä niiden kuuluukin olla.\nPelipäivät ovat aivan omia päiviä. Kotipelissä tulen hallille n.2,5 tuntia ennen ottelun alkua. Välillä aikaisemmin. Tehtäviini kuuluu pistää pukukoppi kuntoon, kunkin pelaajan peliasut omille paikoilleen, katsoa että koppi pysyy aina siistinä ja tarvittaessa siivota jäljet. Tämän jälkeen täytän juomapullot ja vesikanisterit. Olen myös tehnyt jätkille ottelua varten ns. jaksamisjuomaa. Sitten huolehdin että on kaikki ensiaputarvikkeet huoltolaukussa, etteivät ne lopu kesken. Tehtäviini kuuluu myös pelaajalistan antaminen Kimmolle, että hän saa merkata ottelun kokoonpanon. Ottelun aikana kuuluu huolehtia että pelaajilla on kaikki tarvittava, vedestä jääpusseihin ja teippeihin. Kotipelin jälkeen tehtäviini kuuluu peliasujen kerääminen pesupussiin, pukukopin siivoaminen, juomapullojen tyhjentäminen ja peseminen sekä huolehtia huoltolaukku ja kaikki muut tarvikkeet oikeille paikoilleen.\nVieraspelit eroavat jonkin verran kotipelien valmisteluista. Katson hyvissä ajoin, yleensä pari päivää aikaisemmin, että tarvittavat varusteet ovat mukana peliasuista vesikanistereihin. Saavuttua pelipaikalle, aluksi annan jätkille peliasut, täytän vesipullot ja kanisterit, vien Kimmolle\npelaajalistan. Tämän jälkeen tähän hommaan kuuluu samat asiat, mitä teen kotipeleissäkin.\nNyt kun olen toista vuotta joukkueen mukana, tällä kaudella on tullut paljon enemmän vastuuta viime kauteen verrattuna. Tämä on antavaa puuhaa ja nautin todella paljon tästä työstä. Minut on otettu hyvin jengiin mukaan. Onhan näillä jätkillä aikamoiset jutut, varsinkin valmentajalla. Jätetään tämä salaisuudeksi kumpaa valmentajaa tarkoitan.\nYhteishenki huokuu tästä joukkueesta pitkälle. Mukava olla mukana tällaisessa porukassa!\nhttp://www.kaukoris.com/wp-content/uploads/2018/03/Pekka-Paulomäki.jpg 487 353 Toimitus http://www.kaukoris.com/wp-content/uploads/2018/08/karkkila-ram-whiteS-1030x728.png Toimitus2018-03-27 19:03:242018-03-27 19:03:24Huoltajan korneri\nFinaalipaikka jäi haaveeksi\n27.3.2018 /in Otteluraportit, Raportit, Uutiset, Yleinen /by Toimitus\nKaikki kolme matsia taisteltiin alusta loppuun, mutta pakko se on lopulta todeta Biisonit paremmaksi. Vuoristopässit ovat kuitenkin vielä kasvuiässä ja kehittyvät KaUsi KaUdelta.\nTänään loppulukemat 97-87. Tilastot: http://www.fibalivestats.com/u/FIN/851758/bs.html\nLoimaalaiset kirjoittivat sen verran hyvän otteluraportin, että poikkeuksellisesti haluamme ohjata lukiat sinne.\nKiitos Biisonit kovatasoisesta sarjasta ja tsemppiä finaaleihin!\nEi tarvitse häpeillä tätä kautta, eihän? Joukkue pystyi kehittymään vaikka monta tärkeää pelaajaa kärsi harmillisista loukkaantumisista. Tolvanen osoitti viimeistään nyt kaikille, että upea ura saa jatkoa valmennusroolissa.\nYleisökeskiarvo kasvoi ja taloudellisestikin seura yltää pieneen positiiviseen tulokseen. Iso kiitos faneille ja yhteistyökumppaneille. Iso kiitos myös koko talkooporukalle!\nLoppuun vielä suuri kiitos pelaajille, huollolle ja valmentajaporukalle (mukaanlukien taustalla vaikuttaneet Vesa Jaakkola ja Asko Heino). Tämän porukan ympärille on hieno rakentaa menestystä.\nOtteluiden osalta alkaa nyt kesäloma, mutta katse on jo ensi kaudessa ja eiköhän me keksitä jotain tapahtumaa ennen sitäkin.\nKaU Koris ry\nhttp://www.kaukoris.com/wp-content/uploads/2018/03/20180318_230249-1.jpg 1440 1917 Toimitus http://www.kaukoris.com/wp-content/uploads/2018/08/karkkila-ram-whiteS-1030x728.png Toimitus2018-03-27 18:56:302018-03-27 18:56:30Finaalipaikka jäi haaveeksi


Lue tästä Kuusankosken Taideruukin tarina: kuolleen paperitehtaan varastoon syntyi rouhea yritys- ja tapahtumakeskus, koska ajatus ei jättänyt Vesa Parvista rauhaan - Kouvolan Sanomat\nLue tästä Kuusankosken Taideruukin ta...\nJulkaistu 17.11.2019 7:40 Tilaajalle\nKymmenen vuotta sitten Kouvolan kulttuurikenttä kohisi Kymintehtaalla sijaitsevasta Amerikansalista. Kulttuuritehdaspöhinä kävi näyttävästi julkisuudessa ja hiipui sitten pois. Tavallaan Kouvola kuitenkin sai kulttuuritehtaansa.\nGalleristi Vesa Parvinen (oikealla) aloitti Taideruukin uuden vaiheen vuonna 2012. Seuraavana vuonna taloon tuli käsityöläinen Sini Inkeroinen (edessä) ja hänen jälkeensä mainostoimistoyrittäjä Amanda Kareenkoski (vasemmalla) ja korusuunnittelija Anniki Jensen-Munk. Kelloseppä Oskari Kyöstilä on tuorein kasvo, hän muutti Taideruukkiin lokakuussa.\nJuha Salminen seisoo marraskuisessa tihkusateessa. Kuusankoskelainen teatterimies katselee punatiilirakennusta, jonka portissa on vuosiluku 1922.\nKouvolalaiset yrittäjät Amanda Kareenkoski ja Vesa Parvinen panivat itsensä likoon ja uskalsivat olla vähän mahtipontisia — ”Voi sanoa, että pitkälti heidän ansiostaan Kymintehtaan vanha tehdasalue on herännyt uudelleen henkiin” 16.11.2019 18:00


Lohko A: Kaikki puoltaa Brasilian mestaruutta | Jalkapallon MM-kisat 2018\nLohko A: Kaikki puoltaa Brasilian mestaruutta\nLohko A - joukkue-esittelyt & pelivihjeet:\nMM-kisoja yhteensä: 19\nKisaisännän ominaisuudessa Brasilia selvitti tiensä turnaukseen ilman karsintoja, joten se on saanut valmistautua itse päätapahtumaan jo useamman vuoden. Luis Felipe Scolarin suojatit ovat leiponeet itsestään kisojen suurimman voittajasuosikin ja kieltämättä kaikki puoltaa tänä vuonna isäntien mestaruutta. Joukkueen menestyksen takeina voitaneen pitää fanaattista kotiyleisö, eurooppalaisittain uuvuttavaa ilmastoa ja tietysti tasapainoisen vahvaa pelaajamateriaalia.\nBrasilia antoi myrskyvaroituksen koko jalkapalloa seuraavalle maailmalle viime vuonna pelatussa Confederations Cupissa, joka oli MM-kisojen esiturnaus. Tuolloin keltapaidat polkivat nurmenpintaan niin Uruguayn, Italian ja finaalissa hallitsevan maailman- ja Euroopan mestarin Espanjan peräti maalein 3-0.\nSuurin kysymysmerkki Brasilian kohdalla on pääkopan sisällä. Potentiaali riittää heittämällä mestariksi asti, mutta verrattain nuori joukkue joutuu käsittelemään valtaisia paineita kansakunnan kaapin päällä.\nPelaajistoltaan Brasilia on paperilla kenties turnauksen nimivahvin ryhmä. Joukkue pystyy Neymarin ja Hulkin kaltaisten maalinsylkijöiden avulla iskemään palloa pussiin ketä tahansa vastaan, mutta tällä kertaa keltapaitojen todellinen peruskivi lepää puolustuspäässä.\nEuroopan absoluuttisesti parhaissa seuroissa leipäänsä tienaavat Dani Alves, Thiago Silva, David Luiz, Marcelo, Rafinha ja Dante nimittäin ovat kaikki puolueettomastikin heitettynä maailman top 20 –puolustajia.\nKeskikentälle Scolarilla on heittää Valioliigan ystäville tutuiksi tulleita nimimiehiä, kuten Chelsea-kolmikko Oscar, Ramires ja Willian sekä Tottenhamin Paulinho ja Manchester Cityssä mestaruutta juhlinut Fernandinho.\nSeuraa erityisesti häntä: Neymar – Ei saanut aivan kaikkea irti itsestään ensimmäisellä kaudellaan Euroopassa. Nyt tutut joukkuetoverit ja ympäristö tuovat turvaa, joten on mielenkiintoista nähdä, miten nuorisosensaation peli lähtee kulkemaan.\nMestaruuskerroin: 4,00 William Hill\nAlkulohkon pisteet yli 7,0 ; 2,20 Unibet\nKroatia raivasi tiensä MM-karkeloihin pidemmän kaavan kautta. Karsintalohkossaan se jäi toiseksi Belgian jälkeen, mutta varmisti jatkopaikkansa lyömällä Islannin jatkokarsintaottelussa.\nVerrattain nuorelle itsenäiselle Kroatialle kisat ovat historian kolmannet. Ensimmäiset kisat ovat varmasti monella hyvin muistissa, kun joukkue järjesteli suoranaisen sensaation ottamalla pronssia vuoden 1998 Ranskan kisoista maalinkuninkuuden voittaneen Davor Sukerin johdolla. Tämän jälkeen maa on esiintynyt seuraavissa kisoissa 2002 ja 2006, jolloin taival päättyi alkulohkoon.\nKroatian maajoukkue käy läpi murrosvaihetta, sillä vuosituhannen taitteessa maan jalkapallomaineen maailman huipulle nostanut sukupolvi on tehnyt tilaa nuoremmilleen. Joukkueessa riittää edelleen taitoa ja laatua, mutta keihäänkärki on kapeampi kuin muutama vuosi sitten. Kroatialla on yksittäisiä maailmanluokan tähtiä, kuten Luka Modric, Mario Mandzukic ja Ivan Rakitic, joiden avulla se pystyy kääntämään yksittäisiä otteluita edukseen. Alkulohkon jälkeen materiaali ei kuitenkaan tule kestämään isompien kyydissä.\nSeuraa erityisesti häntä: Mario Mandzukic – On tehnyt tuhoisaa jälkeä mestaruuksia kahmineen Bayern Munchenin kärjessä. Etenkin hänen pääpelaamisensa on jotain, jota kannattaa ihailevasti seurata. Esimerkiksi Pep Guardiola on sanonut, että ”maailmasta ei löydy parempaa pääpelaajaa”.\nSijoitusarvio: Taistelee toisesta jatkopaikasta Meksikon kanssa. Matka katkeaa viimeistään neljännesvälierissä.\nMestaruuskerroin: 238,00 Betfair\nMuut kohteet: Pääsee jatkoon: 2,16 Betfair\nMM-kisoja yhteensä: 14\nMeksikon vesilasissa on riehunut sellainen puhuri viimeisen vuoden aikana, että lattialle on läikkynyt tuon tuosta. Karsintavaiheessa joukkue turvautui peräti 47 eri pelaajaan ja neljään eri päävalmentajaan erilaisten epäselvyyksien ja ristiriitojen seurauksena.\nNyt joukkuetta luotsaa Miguel Herrera, joka oli joukkueensa neljäs luotsi vain kuuden viikon sisään saatuaan pestinsä viime lokakuussa ennen jatkokarsintaa Uusi-Seelantia vastaan.\nMeksiko joutui jännittämään Pohjois- ja Väli-Amerikan karsintalohkon toista sijaansa aivan viime minuuteille asti, sillä USA:n viime hetken nousu Panamaa vastaan takasi joukkueelle mahdollisuuden jatkokarsintaan. Tätä mahdollisuutta Meksiko ei hukannut, vaan latoi Uuden-Seelannin laulukuoroon tylyin 9-3-lukemin.\nLopullinen MM-ryhmä on edelleen melko suuri arvoitus, sillä kuten todettua joukkuetta edusti MM-karsintaurakan aikana peräti 47 eri pelaajaa. Perusrunko rakentunee Lontoon 2012 Olympialaisissa kultaa juhlineen ryhmän ympärille, jota tähdittävät ainakin Manchester Unitedin Javier ”Chicharito” Hernandez sekä Bayer Leverkusenin Andres Guardado. Meksiko muistuttaa eräällä kaukaisella tavalla köyhän miehen Belgiaa, joka pystyy haastamaan Kroatian taisteluun lohkon toisesta jatkopaikasta.\nSeuraa erityisesti häntä: Oribe Peralta – Laittakaa tämä nimi muistiin, sillä kyseessä saattaa olla yksi kisojen sensaatiopelaajista. Peralta iski karsinnoissa komeat kymmenen täysosumaa, joista viisi painui Islannin verkkoon jatkokarsintaotteluissa. Meksikossa hän kantaa jo kansallissankarin viittaa, sillä Peraltan kahdella osumalla maa pääsi juhlimaan Olympiakultaa Lontoon kisoissa.\nSijoitusarvio: Taistelee toisesta jatkopaikasta Kroatian kanssa. Matka katkeaa viimeistään neljännesvälierissä.\nMestaruuskerroin: 200,00 Betfair\nMuut kohteet: Pääsee jatkoon: 2,23 Betfair\nMM-kisoja yhteensä: 6\nMännä vuosina Afrikan futisvaltikkaa hallussaan pitänyt Kamerun on tekemässä uutta nousua maanosansa huipulle. Maan jalkapalloliitossa on viime vuosina kuohunut melkoisesti, eikä Kamerun ole selviytynyt mukaan edes Afrikan mestaruusturnaukseen kahdella edelliskerralla – saatika MM-kisoihin. Kirsikaksi kakun päälle maan jalkapalloliitto hyllytettiin kansainvälisestä jalkapallotoiminnasta viime kesänä valtion puututtua liikaa sen toimiin.\nMenolipun Brasiliaan joukkue lunasti pudotuspelivaiheen kautta. Kamerun oli lähellä jäädä jo alkukarsintaan, sillä se hävisi Togolle, mutta edustuskelvottoman pelaajan vuoksi voitto kirjattiin kabinetissa Kamerunille. Itse pudotuspeleissä se kaatoi Tunisian yhteismaalein 4-1.\nTuleva turnaus on maalle seitsemäs MM-turnaus, mikä on samalla uusi Afrikan ennätys. Vuoden 1990 kisojen puolivälieräpaikan jälkeen menestys on kuitenkin ollut laihaa, sillä neljät viimeiset kisat ovat tuoneet pistepussiin ainoastaan yhden voiton.\nKamerunilla on tarjota jalkapallon ystäville muutama todella mielenkiintoinen nimi – tosin valitettavasti muutama heistä alkaa jo olla uransa ehtoopuolella. Joukkueen runko koostuu pääosin Turkin ja Ranskan sarjoissa uraansa luovista pelaajista, jotka eivät ole suurelle yleisölle kovin tuttuja. Joukkueen ehdottomia ykkösnimiä ovat Chelsea-hyökkääjä Samuel Eto’o, Schalken keskikenttäpelaaja Joel Matip, Barcelonan Alex Song, Sevillan Stephane Mbia, ja Valioliigan ystäville tuttu Benoit Assou-Ekotto. Valitettavasti materiaali ei lupaa kovin suurta muutosta viimeisten kisojen kaltaiseen laihaan menestykseen.\nSeuraa erityisesti häntä: Alex Song – Arsenalissa kannattajien suosikkipelaajien joukkoon kohonnut keskikenttämies on jäänyt Barcelonassa vain vaihtomiehen rooliin. Hänen potentiaalinsa on kuitenkin edelleen huipputasoa, joten on mielenkiintoista nähdä miten hyökkäyspeliä rytmittävä Song saa juonesta kiinni, kun pitkästä aikaa vastuuta on reilusti tarjolla.\nSijoitusarvio: Pystyy haastamaan Kroatian ja Meksikon, mutta kohtalona on todennäköisesti lohkon jumbosija.\nMestaruuskerroin: 1001,00 BWin\nMuut kohteet: Sijoittuu lohkonsa viimeiseksi: 1,85 Betfair


Johdatus filosofiaan ja sen historiaan | Filosofian johdantopraktikum 2013\nJohdatus filosofiaan ja sen historiaan\nFilosofian johdantopraktikum 2013\nTervetuloa filosofian johdantokurssin praktikumryhmään!\nTältä sivustolta löydät yleiset ohjeet kurssin suorittamiseen, kurssiohjelman sekä linkit luettaviin teksteihin. Osa tekijänoikeuslainsäädännön alainen sisältö on salasanalla suojattua; salasana ilmoitetaan kurssin osallistujille ensimmäisellä tapaamiskerralla.\nKurssin rakenne ja tavoite\nKurssi koostuu ensisijaisesti tapaamiskerroilla käytävästä ryhmäkeskustelusta. Opiskelijat valmistautuvat tapaamiseen lukemalla kullekin kerralle määrätyn tekstin, jonka pohjalta käydään yhdessä keskustelua mm. filosofian luonteesta, filosofisen argumentaation\nluonteesta ja filosofian eri suuntauksista ja tyylilajeista. Filosofisen keskustelun ohella kurssilla käydään myös läpi akateemiseen filosofian opiskeluun liittyviä taitoja, kuten esseekirjoitusta ja tiedonhakua.\nKurssin alkupään tekstin keskittyvät filosofian yleisen luonteen pohdintaan, kun taas myöhäisemmät tektsit tarjoavat esimerkkejä yksittäisistä filosofisista kysymyksistä. Kurssin loppupuolella keskitytään enemmän filosofisen tekstin tuottamiseen opiskelijan näkökulmasta sekä tutustutaan Helsingin Käytännöllisessä filosofiassa tehtävään tutkimukseen esimerkkiartikkelin ja tutkijavierailun kautta.\nKeskeisin osa kurssin suoritusta on aktiivinen osallistuminen ryhmässä käytävään keskusteluun. Kurssisuorituksen kannalta onkin olennaista päästä osallistumaan tapaamiskerroille sekä valmistautua niille hyvin lukemalla kyseisen kerran teksti(t) huolellisesti. Lisäksi opiskelijat kirjoittavat kurssin loppupuolella valitsemiensa tekstien pohjalta lyhyehkön esseen (3–4 sivua), josta he saavat palautetta. Kurssisuoritus arvioidaan yleisellä asteikolla 1–5.